钦定古今图书集成/明伦汇编/宫闱典/第047卷 > 舜妃女英
## 钦定古今图书集成/明伦汇编/宫闱典/第047卷 > 舜妃女英

按：《史记。五帝本纪》：“尧以二女妻舜，以观其内。舜居沩
汭，内行弥谨。尧二女不敢以贵骄事舜，亲戚甚有妇
道。”

〈注〉二女：娥皇、女英也。娥皇无子，女英生商均。舜升天子，娥皇为后，女英为妃。

按《列女传》：有虞二妃，帝尧之二女也。长曰娥皇，次曰
女英。二女承事舜于畎亩之中，不以天子之女，而骄
盈怠嫚，犹谦谦恭俭，思尽妇道。尧举舜为相，摄行王
政，舜每事常谋于二女。舜既受禅为天子，娥皇为后，
女英为妃，事瞽瞍犹若初焉。天下称二妃聪明贞仁。
舜陟方死苍梧，二妃死于江湘之间，故谓之湘君。
按《路史帝舜纪》：“妃以肓，娅以罃，以观其内。舜乃饬正
二女，胜其胸中之情，以应天地之理澹焉。二女嫔妫，
纯笃尽道，妻有桑田，身有南亩。娥肓无子，女罃生义
钧及季釐。”本注云：“肓即娥皇字，罃即女英。”

===周===